L 346/32 Jurnalul Oficial al Uniunii Europene 2.12.2014 DECIZIA 2014/860/PESC A CONSILIULUI din 1 decembrie 2014 de modificare și de prelungire a Deciziei 2012/173/PESC privind activarea Centrului de operații al UE pentru misiunile şi operațiile din cadrul politicii de securitate şi apărare comune desfășurate în Cornul Africii CONSILIUL UNIUNII EUROPENE, având în vedere Tratatul privind Uniunea Europeană, în special articolul 42 alineatul (4) și articolul 43 alineatul (2), având în vedere propunerea Înaltului Reprezentant al Uniunii pentru afaceri externe şi politica de securitate, întrucât: (1) La 9 decembrie 2013, Consiliul a adoptat Decizia 2013/725/PESC (), care a modificat și a prelungit aplicarea Deciziei 2012/173/PESC a Consiliului (). (2) În conformitate cu rezultatele evaluării privind Centrul de operaţii al UE, mandatul acestuia ar trebui prelungit până în decembrie 2016. Astfel va fi alocat, de asemenea, timpul necesar pentru a pregăti tranziția către structu- rile SEAE/PCSA, cu titlu permanent, a funcţiilor şi a resurselor acestuia de coordonare și de planificare, în contextul procesului de evaluare de către SEAE care va fi condus de Înaltul Reprezentant al Uniunii pentru afaceri externe şi politica de securitate (ÎR), cu respectarea cadrului instituțional și a procedurilor aplicabile. Nu va fi necesară o prelungire suplimentară a mandatului după această tranziție. Orice nouă entitate din cadrul structurilor SEAE/PCSA cu funcţii de susținere a coordonării şi planificării ar avea prin urmare o denumire diferită care să reflecte acest rol. Între timp, Centrul de operații al UE ar trebui să își consolideze rolul de susținere a coordonării şi planificării la nivel civil/militar şi să își asume o responsabilitate geografică mai mare pentru regiunea Sahel, în limitele plafoanelor stabilite pentru resurse și personal. Orice responsabilitate geografică ce depășeşte limitele regiunii Sahel ar necesita un acord separat al Comitetului politic și de securitate (COPS). (3) Prin urmare, Decizia 2012/173/PESC ar trebui modificată și prelungită în consecință, ADOPTĂ PREZENTA DECIZIE: Articolul 1 Decizia 2012/173/PESC se modifică după cum urmează: 1, Titlul se înlocuieşte cu următorul text: „Decizia 2012/173/PESC a Consiliului din 23 martie 2012 privind activarea Centrului de operații al UE pentru misiu- nile și operațiile din cadrul politicii de securitate şi apărare comune desfăşurate în Cornul Africii şi în regiunea Sahel”. 2, La articolul 1, alineatul (1) se înlocuieşte cu următorul text: „(1)  Centrul de operații al UE acordă sprijin misiunilor din cadrul politicii de securitate și apărare comune (PSAC) EUTM Somalia, EUCAP Nestor şi operației Atalanta desfăşurate în Cornul Africii și acordă sprijin misiunilor PSAC EUTM Mali, EUCAP Sahel Niger și EUCAP Sahel Mali desfășurate în regiunea Sahel.” Decizia 2013/725/PESC a Consiliului din 9 decembrie 2013 de modificare și de prelungire a Deciziei 2012/173/PESC privind activarea Centrului de operații al UE pentru misiunile și operațiile din cadrul politicii de securitate şi apărare comune desfăşurate în Cornul Africii OL 329,10.12.2013,p. 39). ()) Decizia 2012/173/PESC a Consiliului din 23 martie 2012 privind activarea Centrului de operații al UE pentru misiunile și operațiile din cadrul politicii de securitate și apărare comune desfăşurate în Cornul Africii JOL 89, 27.3.2012, p. 66).